एमॉक्सिसिलिन

एमॉक्सिसिलिन (amoxicillin) पेनिसिलिन परिवार के एमिनोपेनिसिलीन वर्ग से सम्बंधित एक प्रतिजैविक औषधि है। इस औषधि का उपयोग मध्यकर्णशोथ, गले में खराश, निमोनिया, त्वचा संक्रमण, ओडोंटोजेनिक संक्रमण और मूत्र मार्ग संक्रमण जैसे जीवाणु संक्रमणों के निदान के लिए किया जाता है। इसे मुख्यतः मुख से (गटकना या निगलना) लिया जाता है या कभी-कभी इंट्रामस्क्युलर सुई अथवा बोलस सुई द्वारा भी दिया जाता है। सुई से इसे अन्तःशिरा में पहुँचाना त्वरित परिणामों के लिए किया जाता है जो कुछ सेकण्ड से कुछ मिनट में किया जा सकता है।

इसके प्रतिकूल प्रभावों में मतलनी आना और शरीर पर दाने निकलना शामिल हैं। इससे खमीर संक्रमण का खतरा बढ़ा सकती है और जब इसे क्लैवुलैनिक अम्ल के साथ उपयोग किया जाता है तो दस्त हो सकता है। इसका उपयोग उन लोगों को नहीं करना चाहिए जिन्हें पेनिसिलिन से एलर्जी है। वृक्क सम्बंधी समस्या वाले लोगों में इसके उपयोग की खुराक को कम करने की आवश्यकता हो सकती है। गर्भावस्था और स्तनपान में इसका उपयोग हानिकारक होता है। एमॉक्सिसिलिन प्रतिजैविक औषधियों के β-लैक्टम परिवार में शामिल है।

एमॉक्सिसिलिन की खोज सन् 1958 में हुई और इसका चिकित्सा में उपयोग सन् 1972 में आरम्भ हुआ। एमॉक्सिल को सन् 1974 में संयुक्त राज्य अमेरिका में चिकित्सा उपयोग की अनुमति मिली और यूनाइटेड किंगडम में इसकी अनुमति सन् 1977 में मिली। यह विश्व स्वास्थ्य संगठन की आवश्यक औषधियों की सूची में है। यह बच्चों के लिए सबसे अधिक निर्धारित प्रतिजैविक औषधियों में से एक है। एमॉक्सिसिलिन सामान्य औषधि के रूप में उपलब्ध है। सन् 2022 में यह संयुक्त राज्य अमेरिका में 26वीं सबसे अधिक उपयोगी औषधि थी जिसके 2 करोड़ से अधिक नुस्खे थे।

सन्दर्भ

श्रेणी:कार्बनिक यौगिक